fi fi fi fi sv en fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi es fi fr fi fi fr fr fi fi fi fi fi fi fi fi fi fi fi fi fi fi fi fi fi fi fi et en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fr fi fi fi fi fi fi fi fi fi fi fi fi fi fi fi fi fi fi fi fi fi fi fi et fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi et fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi it fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi de fi fi fi fi fi et fi fi fi fi fi fi ms fi fi fi fi fi fi fi fi fi sv en fi fi fi en fi sv en es
Hakukenttä. Hae kirjoittamalla hakusana ja klikkaamalla enter. Hae
Sulkemiskorvaus keskisuurille ja suurille yrityksille
Tietoa Suomen elpymis- ja palautumissuunnitelman toimeenpanosta
Korvaus- ja vahinkopalvelut sekä muut palvelut
Rahoitus- ja lainapalvelut sekä valtionvelka
Valtiontalouden kuukausitiedotteet 2014-2020 (ei päivitetä enää)
Kuntien ja hyvinvointialueiden talousraportoinnin tiedote
Rintamaveteraanien kotona asumista tukevat palvelut tulivat lakisääteisiksi 1.11.2019 lähtien. Lakimuutoksen jälkeen rintamaveteraanien ja sotainvalidien kotipalvelut ovat sisällöltään ja laajuudeltaan samanlaiset. Voimassa oleva ohje on välilehdellä Ohjeita kunnille.
Rintamaveteraanien kuntoutukseen ei tule muutoksia.
Rintamaveteraanipalveluihin ovat oikeutettuja Suomessa asuvat rintamaveteraanit, jotka ovat osallistuneet vuosien 1939–1945 sotiin ja joille on myönnetty rintamasotilas-, rintamapalvelus- tai rintamatunnus. Kuntoutusta haetaan rintamaveteraanin kotikunnasta.
Valtiokonttori jakaa vuosittain kunnille määrärahaa kuntoutusta ja kotona asumista tukevia palveluja varten. Määräraha jaetaan kuntoutuksen osalta suhteessa kunnissa asuvien veteraanien määrään. Kotona asumista tukevien palvelujen osalta kunnat arvioivat ennakkoon, paljonko tarvitsevat rahaa seuraavana vuonna ja Valtiokonttori maksaa ennakon tammikuussa kunnan arvion mukaisesti.
Palveluja säännellään laissa rintamaveteraanien kuntoutuksesta. Laki ei koske ns. kriisinhallintaveteraaneja.
Oikeus rintamaveteraanien kuntoutukseen on toissijainen sotilasvamma-, liikennevakuutus-, tapaturmavakuutus-, maatalousyrittäjien tapaturmavakuutuslakiin tai näitä vastaaviin aikaisempiin lakeihin nähden. Kuntoutukseen hakevan mahdollisuudet saada kuntoutusta näiden lakien perusteella on ensin selvitettävä.
Rintamaveteraanille ja hänen aviopuolisolleen kuntoutus on maksutonta. Myös rintamaveteraanin aviopuoliso voi siis osallistua laitos- ja päiväkuntoutukseen, mutta hänellä ei ole oikeutta avokuntoutukseen.
Sotainvalidien eli sodassa vammautuneiden palvelut järjestetään sotilasvammalain mukaisesti, ks. Sotainvalidien palvelut.
Merja Längman, puh. 0295 50 3239
Anne Sirén, puh. 0295 50 3248
Rintamaveteraanille voidaan antaa kalenterivuodessa laitoskuntoutusta seuraavasti:
Laitoskuntoutus rintamaveteraanille, jolla on vamma tai sairaus, joka aiheuttaa toimintakyvyn häiriöitä (toimintakykyluokka I tai II):
2-4 viikkoa kalenterivuodessa, jos se on kuntoutuksen tavoitteiden kannalta perusteltua.
Rintamaveteraanin aviopuolisolla on mahdollisuus osallistua puolisonsa kanssa laitoskuntoutukseen samassa hoitolaitoksessa seuraavasti:
Toimintakykyluokkaan III kuuluvan rintamaveteraanin aviopuoliso:
Samanaikaisesti, samassa kuntoutus- ja hoitolaitoksessa rintamaveteraanin kanssa enintään 10 vuorokautta.
Toimintakykyluokkaan I tai II kuuluvan rintamaveteraanin aviopuoliso:
Samanaikaisesti, samassa kuntoutus- ja hoitolaitoksessa, rintamaveteraanin kanssa enintään 14 vuorokautta.
Rintamaveteraanin ja aviopuolison yhteinen laitoskuntoutusjakso voidaan toteuttaa esimerkiksi näin:
Aviopuoliso samanaikaisesti enintään 10 vuorokautta.
Toimintakykyluokka I ja II:
Rintamaveteraani enintään 4 viikkoa.
Aviopuoliso samanaikaisesti enintään 2 viikkoa.
Aviopuolison kuntoutusjakso ei saa olla rintamaveteraanin jaksoa pidempi.
Yhteisen kuntoutusjakson tarpeen ja tarkoituksenmukaisuuden arvioi sekä kuntoutuspäätöksen tekee lähettävä terveyskeskus tai kunnan määräämä viranhaltija. Yhteisen kuntoutusjakson tavoitteena on edesauttaa rintamaveteraanin kuntoutuksen onnistumista ja vaikuttaa veteraanin kotona selviytymiseen mm. tukemalla hoitavan aviopuolison jaksamista.
Aviopuolison osallistuminen ei lyhennä rintamaveteraanin kuntoutusjaksoa. Kuntoutuspäätöksen tekijä arvioi samanaikaisen kuntoutusjakson pituuden, tarpeen ja tarkoituksenmukaisuuden. Yhteisen kuntoutusjakson edellytyksenä on molempien aviopuolisoiden yhteinen tahto.
Rintamaveteraanille voidaan antaa kalenterivuodessa päiväkuntoutusta seuraavasti:
Päiväkuntoutusta III-toimintakykyluokan rintamaveteraanille ja aviopuolisolle:
Enintään 10 päivää kalenterivuodessa.
Päiväkuntoutusta I- ja II-toimintakykyluokan rintamaveteraanille ja aviopuolisolle:
Enintään 20 päivää kalenterivuodessa.
Aviopuolison kuntoutusjakso ei saa olla rintamaveteraanin jaksoa pidempi.
Yhteisen kuntoutusjakson tarpeen ja tarkoituksenmukaisuuden arvioi sekä kuntoutuspäätöksen tekee lähettävä terveyskeskus tai kunnan määräämä viranhaltija. Yhteisen kuntoutusjakson tavoitteena on edesauttaa rintamaveteraanin kuntoutuksen onnistumista ja vaikuttaa veteraanin kotona selviytymiseen mm. tukemalla hoitavan aviopuolison jaksamista.
Aviopuolison osallistuminen ei lyhennä rintamaveteraanin kuntoutusjaksoa. Kuntoutuspäätöksen tekijä arvioi samanaikaisen kuntoutusjakson pituuden, tarpeen ja tarkoituksenmukaisuuden. Yhteisen kuntoutusjakson edellytyksenä on molempien aviopuolisoiden yhteinen tahto.
Aviopuolisolla ei ole oikeutta avokuntoutukseen.
Jos rintamaveteraanilla on vamma tai sairaus, joka haittaa toimintakykyä, hänelle voidaan antaa avokuntoutusta seuraavasti:
Enintään 20 käyntikertaa kalenterivuodessa.
Avokuntoutusta I- ja II-toimintakykyluokan rintamaveteraanille:
Enintään 30 käyntikertaa kalenterivuodessa.
Avokuntoutus voidaan järjestää esimerkiksi seuraavasti:
Toimintakykyluokkaan III kuuluva rintamaveteraani:
avokuntoutus 2 x 10 hoitokerran sarjaa
Toimintakykyluokkaan I ja II kuuluva rintamaveteraani:
avokuntoutus 3 x 10 tai 2 x 15 hoitokerran sarjoina
Kuntoutuksien pituudet on säädetty rintamaveteraanien kuntoutuksesta annetussa asetuksessa.
Tietoa matkakustannuksista välilehdellä Hakeminen >.
Avokuntoutusta voi olla myös tuettu kotona kuntoutuminen >
Kotona asumista tukevat palvelut
Kotona asumista tukevien palveluiden tavoitteena on tukea monipuolisesti rintamaveteraanin kotona selviytymistä. Määrärahaa käytetään itsenäistä selviytymistä tukeviin palveluihin ja niistä aiheutuneiden kustannusten korvaamiseen.
Palvelujen tulee perustua palvelutarpeen kartoitukseen. Veteraanin tuloja ei selvitetä, vaan palvelun tarve on ratkaiseva.
Kunta toimii kotona asumista tukevien palveluiden vastuullisena järjestäjänä. Kunta voi tuottaa palvelut itse tai hankkia ne valitsemaltaan palveluntuottajalta. Palvelut voidaan järjestää myös palveluseteliä hyväksi käyttäen. Palvelusetelin käyttö edellyttää, että rintamaveteraani kykenee itse tai läheistensä avulla hankkimaan palvelut palveluseteliä hyväksi käyttäen.
Määrärahan riittäessä myös palvelutalossa tai tehostetussa palveluasumisessa asuva rintamaveteraani voi saada kotona asumista tukevia palveluja. Nämä voivat olla esimerkiksi siivous-, ateria-, kuljetus,- tai hoivapalveluja. Vuokraa, sähkö- ja vesimaksua ei korvata. Myös perhehoidossa ja ryhmäkodissa asuva veteraani voi saada kotona asumista tukevia palveluja.
Intervallihoito on laitoshoitoa, eikä sen kustannuksia korvata.
Rintamaveteraanien kotona asumista tukevat palvelut
Kylvetys-, siivous-, vaatehuoltopalvelut, kotisairaanhoito, jalkahoito, saattohoito kotona
Lakanoiden, pyyhkeiden ym. ostaminen, kauneudenhoitopalvelut, fysikaalinen hoito, hieronta (avokuntoutus), lääkkeet, saattohoito laitoksessa, hallintokulut
Nurmikon leikkuut, lumityöt, rännien puhdistus, puiden pilkkominen (ainut lämmitysmuoto)
Pihan ja puutarhan kunnostustyöt, ei tarvikkeet
Tukikaiteiden asentaminen, luiskat portaisiin, kynnysten poistot
Silmälasit, hammashoito, suuhygienistin käynnit, kuulokojeet ja muut näihin verrattavat apuvälineet. Porraskäytäviin asennettavat istumahissit. Kunnan apuvälinevuokraamosta saatavat apuvälineet
Terveydenhoitoon liittyvät matkakulut, jotka KELA korvaa. Vammaispalvelulain mukaiset kuljetuspalvelut
Turvapuhelimet, apteekissa tapahtuva lääkkeiden annosjakelu, asiointi-, kauppa-, saattajapalvelut
Asunnon remontit ja muutostyöt esim. keittiö-, sauna- ja kylpyhuoneremontit, asunnon sisä- ja ulkomaalaukset, vuokra, sähkö- ja vesilaskut, jätekaivon tyhjennys. Isompiin asunnon muutostöihin voi hakea avustusta ARAsta (Asumisen rahoitus- ja kehittämiskeskus)
Kuljetukset, ruoka- ja kahvitarjoilut, saattajien matkakulut
Omaishoitajan palkkiot, eläke- ja tapaturmavakuutusmaksut, veteraanin hoito omaishoitajan loman aikana.
Tuettu kotona kuntoutuminen >
Lehtien luku, kotiaskareiden tekeminen, esim. aterioiden valmistaminen, yhdessä rintamaveteraanin kanssa. Ulkoilu ja muu fyysistä toimintakykyä ylläpitävä toiminta. Toiminnan tulee olla suunnitelmallista ja tapahtua yhdessä kotihoidon tms. työntekijän kanssa.
Ruokaostokset, lehdet tai muut näihin verrattavat ostokset.
Ulkomaalaisten vapaaehtoisten rintamaveteraanien rintama-avustus
Rintama-avustus voidaan myöntää ulkomaalaiselle vapaaehtoiselle rintamasotilaalle, joka
on palvellut vapaaehtoisena Suomen sodissa ja
asuu pysyvästi Venäjällä, Virossa tai muualla entisen Neuvostoliiton alueella vaikeissa taloudellisissa olosuhteissa
Rintama-avustus voidaan myöntää myös:
Suomessa pysyvästi asuvalle vapaaehtoiselle
sotilasvammakorvausta saaville ulkomaalaisille vapaaehtoisille
Valtioneuvoston asetus 951/2020 >
Rintama-avustus voidaan myöntää myös vapaaehtoiselle, joka ei ole hakenut ulkomaalaisen vapaaehtoisen rintamasotilastunnusta, mutta joka täyttää tunnuksen saamisen edellytykset.
Kertakorvauksena myönnettävän avustuksen suuruus on 2 000 euroa vuonna 2021.
Avustusta on haettava vuoden 2021 loppuun mennessä.
Rintama-avustusta haetaan Valtiokonttorilta näillä lomakkeilla:
Rintama-avustuksen hakemus Suomessa asuville ulkomaalaisille vapaaehtoisille >
Rintama-avustuksen hakemus ulkomailla asuville vapaaehtoisille >
Ulkomailla asuvien rintamaveteraanien kuntoutus
Ulkomailla asuvat rintamaveteraanit voivat saada kuntoutusta joko asuinmaassaan tai Suomessa. Rintamaveteraani voi kuitenkin saada kuntoutusta Suomessa vain siinä tapauksessa, että hänen terveydentilansa sallii matkustamisen.
Laitoskuntoutusta voi saada Virossa Pärnussa ja Kanadassa Sudburyssä.
Päiväkuntoutusta voi saada Kanadassa Sudburyssä.
Avokuntoutusta (esim. fysikaalista hoitoa) voi saada omassa asuinmaassaan.
Rintamaveteraani, jolla ei ole pysyvää asuinpaikkaa Suomessa, hakee kuntoutusta Valtiokonttorista tällä lomakkeella: Ulkomailla asuvan rintamaveteraanin kuntoutushakemus >
Ulkomailla asuvalle rintamaveteraanille voidaan antaa kalenterivuodessa laitoskuntoutusta seuraavasti:
enintään 10 vuorokautta kalenterivuodessa
laitoskuntoutus rintamaveteraanille, jolla on vamma tai sairaus, joka aiheuttaa toimintakyvyn häiriöitä (toimintakykyluokka I tai II)
2–4 viikkoa kalenterivuodessa, jos se on kuntoutuksen tavoitteiden kannalta perusteltua
Avokuntoutusta voidaan antaa rintamaveteraanille seuraavasti:
enintään 10 päivää kalenterivuodessa
enintään 20 hoitokäyntikertaa kalenterivuodessa
Jos rintamaveteraanilla on vamma tai sairaus, joka haittaa toimintakykyä, voidaan hänelle antaa
enintään 30 käyntikertaa kalenterivuodessa
Kuntoutuksien pituudet on säädetty rintamaveteraanien kuntoutuksesta annetussa asetuksessa.
Ulkomailla asuvan rintamaveteraanin ja aviopuolison kuntoutus
Ulkomailla asuvat rintamaveteraanit ja heidän aviopuolisonsa voivat saada laitoskuntoutusta asuinmaassaan. Lisäksi ulkomailla asuvat rintamaveteraanit voivat saada avokuntoutusta (esim. fysikaalista hoitoa). Aviopuolisot eivät ole oikeutettuja avokuntoutukseen ja päiväkuntoutukseen.
Laitoskuntoutusta voi saada Virossa Pärnussa ja Kanadassa Sudburyssä.
Rintamaveteraanin aviopuoliso voi osallistua puolisonsa kanssa laitoskuntoutukseen samassa hoitolaitoksessa seuraavasti:
Toimintakykyluokkaan III kuuluvan rintamaveteraanin aviopuoliso
samanaikaisesti, samassa kuntoutus- ja hoitolaitoksessa rintamaveteraanin kanssa enintään 7 vrk
Toimintakykyluokkaan I tai II kuuluvan rintamaveteraanin aviopuoliso
samanaikaisesti, samassa kuntoutus- ja hoitolaitoksessa, rintamaveteraanin kanssa enintään 14 vrk
Kuntoutusta haetaan Valtiokonttorilta tällä lomakkeella: Ulkomailla asuvan veteraanin ja aviopuolison kuntoutushakemus >
Toimintakykyluokkaan III kuuluvan rintamaveteraanin aviopuoliso
samanaikaisesti, samassa kuntoutus- ja hoitolaitoksessa rintamaveteraanin kanssa enintään 10 vrk
Kela korvaa kuntoutuksesta aiheutuneet matkakustannukset halvinta matkustustapaa käyttäen. Ulkomailta tehtyjen matkojen edestakaiset matkakulut voidaan maksaa heti kuntoutuksen päätyttyä, jos rintamaveteraani esittää riittävän selvityksen matkakuluista (esimerkiksi edestakainen matkalippu). Korvaus maksetaan Kelan toimiston päättämällä tavalla joko käteisellä tai ilmoitetulle pankkitilille.
Suomessa kuntoutuksessa olleet ulkomailla asuvat veteraanit voivat hakea matkakorvausta mistä tahansa Kelan toimistosta. Ulkomailla kuntoutuksessa olleet veteraanit puolestaan hakevat matkakustannusten korvausta Kelan Karjaan toimistosta.
Kela, Karjaa, PL 44, 10301 KARJAA, Finland.
Vuoden 2023 ohjekirjeet päivittyvät tälle sivulle lähiaikoina.
Rintamaveteraanien kotona asumista tukevien palveluiden ohjekirje kunnille vuodelle 2022 >
Rintamaveteraanien kuntoutuksen ohjekirje kunnille 2022 >
Rintamaveteraanien laitoskuntoutusta järjestävät kuntoutus- ja hoitolaitokset  ja hoitopäivähinnat vuonna 2022 >
Tuetun kotikuntoutuksen järjestäminen >
Rintamaveteraanikuntoutusta haetaan oman asuinkunnan/kuntayhtymän asianomaiselta toimintayksiköltä (käytännössä useimmiten terveyskeskus) Valtiokonttorin vahvistamalla hakemuslomakkeella. Lomakkeita saa kuntien terveyskeskuksista.
Kuntoutushakemuksen tekee rintamaveteraani tai hänen valtuuttamansa, myös aviopuolison kuntoutuksen osalta. Kirjallisen aloitteen kuntoutukseen voi tehdä rintamaveteraanin puolesta myös omainen tai sosiaali- ja terveysviranomainen.
Kuntoutukseen pääsemiseen riittää rintamaveteraanin palvelutarpeen arviointi. Lääkärinlausunto tulee hankkia, jos rintamaveteraanin terveydentila sitä vaatii tai toimintakykyluokkaa ei ole määritelty tai se joudutaan määrittelemään uudestaan.
Aviopuolison hakemukseen on liitettävä lääkärinlausunto. Lausunto saa olla enintään vuoden vanha.
Rintamaveteraani voi hakea kuntoutuksesta aiheutuneiden matkakustannusten korvausta Kelan toimistosta.
Taksia käytettäessä se on aina tilattava Kelan alueellisesta palvelunumerosta, muuten Kela ei korvaa matkakuluja.
Kela maksaa kuntoutettavalle rintamaveteraanille ja hänen kanssaan kuntoutuksessa olleelle aviopuolisolle matkasta aiheutuneet tarpeelliset matkakustannukset kokonaisuudessaan.
Rintamaveteraanin on matkakorvausta hakiessaan esitettävä Kelalle:
kunnan antama kuntoutusmaksusitoumus tai kopio hyväksymispäätöksestä
selvitys kuntoutukseen osallistumisesta (selvitys voidaan antaa esim. Kelan lomakkeella.)
Lisätietoja saat Kelan toimistoista >
Ulkomailla asuvan rintamaveteraanin kuntoutushakemus >
Ulkomailla asuvan rintamaveteraanin ja aviopuolison kuntoutushakemus >
Rintama-avustuksen hakemus ulkomailla asuville vapaaehtoisille >
Rintama-avustuksen hakemus Suomessa asuville ulkomaalaisille vapaaehtoisille >
Valtiokonttorin, kunnan asianomaisen toimielimen (aikaisemmin terveyslautakunnan) ja Kansaneläkelaitoksen päätöksiin ei voi hakea muutosta. Poikkeuksena tästä ovat kuntoutuksesta aiheutuneet matkakulut (Laki rintamaveteraanien kuntoutuksesta, 10 § 3 momentti).
Jos tälle toimielimelle kuuluva asia on siirretty viranhaltijan päätettäväksi, ei päätökseen voi hakea muutosta valittamalla. Viranhaltijan on kuitenkin vietävä asia toimielimen ratkaistavaksi, jos päätökseen tyytymätön vaatii sitä kirjallisesti 14 päivän kuluessa siitä, kun hän on saanut päätöksestä tiedon.
Kuntoutuspäätöksen liitteenä on ohjeet, joista ilmenee, miten päätökseen tyytymättömän on toimittava hakiessaan asian uudelleen käsittelyä.
Laki rintamaveteraanien kuntoutuksesta (1988/1184) >
Laki eräissä Suomen sotiin liittyneissä tehtävissä palvelleiden kuntoutuksesta (1997/1039) >
Julkaistu 25.1.2019 , Päivitetty 23.9.2022 klo 15:28
Jos veteraani ei enää kykene asumaan kotonaan, vaan muuttaa palveluasuntoon, niin miten tällöin haetaan tukea palveluasumisen hoiva- ja ateriakuluihin?
Veteraani hakee kaiken tuen kunnan sosiaalipalveluiden kautta ja Valtiokonttori maksaa kunnalle. Kunnilla on usein veteraaniasiamies tai muu vastaava henkilö, joka auttaa veteraania ja hänen omaisiaan näissä asioissa.
Lisää kysymyksiä ja vastauksia
Julkaisuja korvaus- ja vahinkopalveluista sekä muista palveluista
Lomakkeet ovat palveluiden yhteydessä. Valitse ensin palvelu, johon liittyen haet korvauksia....
Valtiokonttori tuottaa kunnille ohjeita myös mm. rintamaveteraanien palveluista....
Asiakaspalvelu – Rintamaveteraanien palvelut
Valtiokonttori ei peri 0295-numeroihin soitetuista puheluista maksuja. Operaattorit perivät puheluista normaalin matkapuhelin-/palveluverkkomaksun.
PL 60, 00054 VALTIOKONTTORI
Sörnäisten rantatie 13, Helsinki
PL 14, 00054 Valtiokonttori
Puh. vaihde 0295 50 2000
Faksi 0295 50 3333
Usein kysyttyä kustannustuesta >